கேரளாவில் செக்ஸ் குற்றங்கள் அதிகமாக இருப்பது ஏன்?: கேரளா படிப்பறிவு கொண்ட மாநிலம் என்றெல்லாம் பறைச்சாற்றிக் கொண்டாலும், கற்பழிப்பு, பெண்களை இழிவு படுத்துவது போன்ற விவகாரங்களில் மோசமான நிலையில் உள்ளது[1]. கற்பழிப்புகள் அதிகமாகிக் கொண்டிருக்கின்றன என்று பலதடவை எடுத்துக் காட்டப்பட்டுள்ளது. அரசியல், பண பலம், மதம் போன்ற காரணிகளால் பல உண்மைகள் மறைக்கப் பட்டு வருகின்றன[2]. ஐஸ்கிரீம் பார்லர் [முஸ்லிம்கள் சம்பந்தப் பட்டது], அபயா கன்னியாஸ்திரி [கிருய்த்துவ பாதிரிகள் சம்பந்தப் பட்டது], பற்பல பிடோபைல் வழக்குகள் அத்தகைய வகையில் அடக்கம். இதில் ஆளும் கட்சி-எதிர் கட்சி என்ற பாகுபாடு இல்லை எனலாம். செக்யூலரிஸ போர்வை போர்த்திக் கொண்டாலும், கேரளா பொறுத்த வரையில், கம்யூனலிஸ அரசியலைத்தான் நடத்தி வருகிறார்கள். இவ்விவகாரங்கள் வரும்போது, மல்லுவுட்டும் அரசியல், மதம், அயல்நாட்டு விவகாரங்கள், செக்ஸ் போன்ற விசயங்களால் நாறிக்கிடக்கின்றது. வயதான நடிகர்கள் எல்லோரும் செக்ஸ் கமென்ட் அடிப்பது, பெண்களை இழிவாக ஆபாசமாக பேசுவது, முதலியவை சகஜமாக இருக்கின்றன[3]. படங்களிலும் அத்தகைய வசனங்கள், முதலியன இடம் பெற்றுள்ளன[4]. மம்முட்டி படம் விவகாரத்தில் பெண்கள் கமிஷன் நோட்டிஸும் கொடுத்தது[5]. ஆனால், செய்திகள் அடக்கி வாசிக்கப்பட்டன[6].